钦定古今图书集成/理学汇编/文学典/第185卷 > 前调〈感秋采楚词赋此〉 汪莘
## 钦定古今图书集成/理学汇编/文学典/第185卷 > 前调〈感秋采楚词赋此〉 汪莘

去郢频回首。正横江、荪桡容与，兰旌悠久。怅望龙门
都不见，似把长楸孤负。念往日、佳人为偶。独向芳洲
相思处，采𬞟花、杜若空盈手。乘赤豹，谁来后。　云中
眼界穷高厚。览山川、冀州还在，陶唐何有。木叶纷纷
秋风晚，缥缈潇湘左右。见帝子、冰魂相守。应记挥弦
相对日，酹一杯、太乙东皇酒。问此意，君知否。